Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 622/12/6613	Žiar nad Hronom, 27.8.2014
EEČ : 2-52-145-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 22.1.2013, spisová značka 2 Pv 622/12/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 28. 09. 2012 v čase asi o 8.05 h viedla osobné motorové vozidlo zn. Suzuki SX4, ev. č. XXXXX, po ceste III/05076 v smere Pitelová - Žiar nad Hronom, pričom v štvorramennej križovatke s cestou I/65 nedala prednosť po hlavnej ceste idúcemu osobnému motorovému vozidlu Suzuki SX4 jazdiacemu v smere Kremnica - Ladomerská Vieska, ktorého vodička XXXXX, nar. XXXXX, nedokázala vzájomnej zrážke zabrániť a pri nehode utrpela zranenia - ľahký otras mozgu a zlomeninu kľúčnej kosti vpravo, ktoré si podľa vyjadrenia znalca vyžiadali nevyhnutnú dobu liečenia a práceneschopnosti 5 týždňov.

Uznesením prokurátora Okresnej prokuratúry Žiar nad Hronom zo dňa 22.1.2013, spisová značka 2 Pv 622/12/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 2 Pv 622/12/6613 zo dňa 22. 01. 2013 bolo proti obv. XXXXX trestné stíhanie za prečin ublíženia na zdraví podľa § 158 Trestného zákona podmienečne zastavené podľa § 216 ods. 1 Trestného poriadku. Zároveň jej bola určená skúšobná doba v trvaní 18 mesiacov. Uznesenie nadobudlo právoplatnosť dňa 29. 01. 2013. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvinenú vyžiadané správy z registra trestov, Obvodného oddelenia PZ Žiar nad Hronom, Okresného riaditeľstva PZ, odboru kriminálnej polície Žiar nad Hronom, Okresného riaditeľstva PZ, odboru poriadkovej polície Žiar nad Hronom, Okresného úradu Žiar nad Hronom, odboru všeobecnej vnútornej správy a Obecného úradu Pitelová, z ktorých vyplýva, že počas skúšobnej doby viedla riadny život, nedopustila sa žiadneho protiprávneho konania, teda vyhovela uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre XXXXX.
Sťažnosť má odkladný účinok.

JUDr. Slavomír Višňovský
prokurátor